open-index/open-wikipedia-markdown huggingface dataset:
झेलम एक्सप्रेस

250 px|इवलेसे|झेलम एक्सप्रेसचा फलक

भारतीय रेल्वेची दर दिवशी धावणारी रेल्वेगाडी आहे. महाराष्ट्राची संस्कृतिक राजधानी असणाऱ्या पुणे ते उत्तर भारतातील जम्मू आणि काश्मीर मधील थंड हवेची राजधानी असणाऱ्या जम्मू तावी पर्यंत धावते. पुणे येथील भारताच्या मुख्य दक्षिण लष्करी तळांच्या डावपेचाच्या दृस्टीने ही ट्रेन सीमा भाग जोडण्यासाठी अतिशय महत्त्वाची आहे.

## इतिहास
ही झेलम एक्सप्रेस सन 1977 मध्ये सुरू झाली. मुळातच ही अतिशय जुनी ट्रेन आहे. पुणे येथून निघून भारताच्या नवी दिल्ली या राजधानी शहराला जोडणारी भारतातील पहिली ट्रेन आहे. प्रारंभी ही ट्रेन लष्करासाठी चालू झाली.

## ट्रेन नंबर आणि ट्रेनचे नाव
जम्मू आणि काश्मीर राज्यातील सुप्रशिद्ध झेलम नदीचे नाव या ट्रेनला दिले. पुणे ते जम्मूतावी या Up ट्रेनचा क्रं. 11077 आणि जम्मु तावी ते पुणे या DOWN ट्रेनचा क्रं. 11078 आहे.

## ट्रेनचे मार्ग आणि स्थानके 
झेलम एक्सप्रेस ही ट्रेन पुणे येथून निघाल्यानंतर महाराष्ट्र, मध्य प्रदेश, ऊत्तर प्रदेश, राजस्थांनचा काही भाग, हरयाणा, दिल्ली उत्तर मध्ये रेल्वे, पंजाब, आणि जम्मू आणि काश्मीर असी 2177 किमीप्रवास 40 तासात करते. या प्रवासादरम्यान तीची उरळी, दौंड, अहमदनगर, बेलापुर, कोपरगाव, मनमाड, नांदगाव, चाळीसगाव, पाचोरा, जळगाव, भुसावळ, बुरहाणपूर, खांडवा, छानेरा, हरदा, टीमरणी, बाणापुरा, इटारसी, होसांगाबाद, हबिबगंज, भोपाळ, विदिशा,गंजबसोडा, बिना, ललितपुर, बाबींना, झांसी, दाटीय, डबरा, ग्वालियर, मॉरेना, धौलपूर, आगरा कन्टानमेंट, राजा-की-मंडी, मथुरा, फरीदाबाद, हजरत निजमूद्दीन, नवी दिल्ली, सुबजी मंडी, नरेला, सोनिपत, गनौर, पानीपत, करणाळ, तरओरी, कुरुक्षेत्र, अंबाला कोण्टोंमेंट, अंबाला सिटी, राजपुरा, सिरिन्द,खन्ना, लुधीयाणा, फगावारा, जालंधर, तंडा उरमर, दासूया, मुकेरियन, चक्की बँक, कथूया, संबा, विजयपूर जम्मू, ही स्थानके आणि अंतिम जम्मू तावी येथून परत वळते.

## पुढील काळातील दृष्टीकोण 
दौंड –मनमाड आणि जालन्धर- पठाणकोट- जम्मू तावी या विभागात दोन पदरी रूळ आणि विध्यूतीकरण झाले की जम्मू तावी ट्रेनचा वेग आत्ताच्या वेगपेक्षा नक्कीच वाढेल शिवाय जम्मू तावी – उधमपुर-कातरा हा विभाग पूर्ण झाला की ही ट्रेन कातरा पर्यंत जाईल असी आश्या आहे..

## संदर्भ
वर्ग:भारतातील नामांकित रेल्वेगाड्या
वर्ग:महाराष्ट्रामधील रेल्वे वाहतूक
वर्ग:जम्मू आणि काश्मीरमधील रेल्वे वाहतूक
समरसता एक्सप्रेस

250 px|इवलेसे|चा फलक
**समरसता एक्सप्रेस** ही भारतीय रेल्वेची मुंबईच्या लोकमान्य टिळक टर्मिनस ते कोलकाताच्या शालिमार रेल्वे स्थानक दरम्यान धावणारी जलद रेल्वेगाडी आहे.

## मार्ग
समरसता एक्सप्रेस मार्गे लागणारी महत्त्वाची शहरे मुंबई, कल्याण, नाशिकरोड, जळगाव, भुसावळ, अकोला, वर्धा, नागपूर, गोंदिया, रायपूर, रुरकेला, टाटानगर, खरगपूर व  शालिमार ही आहेत.

## तपशील
या गाडीत एक वातानुकुलित प्रथमवर्गाचा, एक वातानुकुलित प्रथम/दुसऱ्या वर्गाचा, दोन वातानुकुलित दुसऱ्या वर्गाचे, पाच वातानुकुलित तिसऱ्या वर्गाचे, नऊ तिसऱ्या वर्गाचे, तीन बसण्याची सोय असलेले, दोन बसण्याची सोय तथा सामानवाहक डबे असतात. याशिवाय खानपानासाठीचा एक वेगळा डबा जोडलेला असतो.

## संदर्भ
वर्ग: भारतातील नामांकित रेल्वेगाड्या
वर्ग:महाराष्ट्रामधील रेल्वे वाहतूक
वर्ग:पश्चिम बंगालमधील रेल्वे वाहतूक
चालुक्य एक्सप्रेस

**चालुक्य एक्सप्रेस** ही भारतीय रेल्वेची मुंबई ते यशवंतपूर दरम्यान धावणारी रेल्वेगाडी आहे.

## मार्ग
चालुक्य एक्सप्रेस मार्गे लागणारी महत्त्वाची शहरे मुंबई, कल्याण, लोणावळा, पुणे, सातारा, सांगली, बेळगाव, हुबळी, हरिहर व यशवंतपूर ही आहेत.

## रेल्वे क्रमांक
* १०१७: दादर - २१:३० वा, यशवंतपूर - २०:४५ वा (दुसरा दिवस)
* १०१८: यशवंतपूर - ६:३० वा, दादर - ५:५० वा (दुसरा दिवस)

## संदर्भ
वर्ग: भारतातील नामांकित रेल्वेगाड्या
पुष्पक एक्सप्रेस

250 px|इवलेसे|चा फलक
**पुष्पक एक्सप्रेस** ही भारतीय रेल्वेची लखनौ ते मुंबई दरम्यान धावणारी जलद रेल्वेगाडी आहे. उत्तर पूर्व रेल्वेद्वारे चालवली जाणारी पुष्पक एक्सप्रेस रोज धावते व मुंबई ते लखनौ दरम्यानचे १,४२६ किमी अंतर २४ तास २० मिनिटांत पूर्ण करते.

## प्रमुख थांबे
*छत्रपती शिवाजी टर्मिनस
*कल्याण रेल्वे स्थानक
*नाशिक रोड रेल्वे स्थानक
*मनमाड रेल्वे स्थानक
*भुसावळ रेल्वे स्थानक
*खंडवा रेल्वे स्थानक
*इटारसी रेल्वे स्थानक
*भोपाळ रेल्वे स्थानक
*ललितपूर रेल्वे स्थानक
*झाशी रेल्वे स्थानक
*कानपूर सेंट्रल रेल्वे स्थानक
*लखनौ चारबाग रेल्वे स्थानक

## रेल्वे क्रमांक
* १२५३३: लखनौ - १९:४५ वा, मुंबई छ.शि.ट. - २०:०५ वा (दुसरा दिवस)
* १२५३४: मुंबई छ.शि.ट. - ८:२० वा, लखनौ - ८:४० वा (दुसरा दिवस)

## संदर्भ
वर्ग: भारतातील नामांकित रेल्वेगाड्या
वर्ग:महाराष्ट्रामधील रेल्वे वाहतूक
वर्ग:उत्तर प्रदेशमधील रेल्वे वाहतूक
धर्मापुरी

**धर्मापुरी** हे महाराष्ट्र राज्यातील गाव आहे. ते बीड जिल्ह्यातील परळी तालुक्यात आहे. हे ठिकाण अंबेजोगाई - अहमदपूर मार्गावरील मोठे गाव आहे. परळी, अंबाजोगाई, अहमदपूर, गंगाखेड आणि पानगाव शहरांसाठी मध्यवर्ती ठिकाण आहे. इथे एक प्राचीन किल्ला असून एक तळे आहे. गावापासून जवळच **मरळशीद** मंदिर आहे. गावामधेच एक जुने राम मंदिर आहे. येथे बस स्थानक असून सर्वच बस इथे थांबतात. जवळील रेल्वे स्थानक परळी आहे.

## हे सुद्धा पहा 
* केदारेश्वर मंदिर, धर्मापुरी

वर्ग:बीड जिल्हा
रुरकेला

**रुरकेला** (हिंदीत रुड़केला, इंग्रजीत Rourkela) हे भारताच्या ओरिसा राज्यातील एक औद्योगिक शहर आहे. रुरकेला शहर ओडिशाच्या उत्तर भागात झारखंड राज्याच्या सीमेजवळ वसले आहे व ते राजधानी भुवनेश्वरच्या उत्तरेस ३४० किलोमीटरवर, तर जमशेदपूरच्या नैर्ऋत्येस २२० किमी अंतरावर आहे. २०११ साली रुरकेलाची लोकसंख्या सुमारे २.७२ लाख होती.

रुरकेला येथे स्टील ऑथॉरिटी ऑफ इंडिया ह्या नवरत्‍न सरकारी कंपनीचा मोठा कारखाना आहे. राष्ट्रीय तंत्रज्ञान संस्थेचा ओरिसामधील कॅम्पस हा देखील रुरकेलामध्ये आहे.

## वाहतूक
रुरकेला रेल्वे स्थानक भारतीय रेल्वेच्या हावडा-नागपूर-मुंबई ह्या प्रमुख मार्गावर दक्षिण पूर्व रेल्वे क्षेत्रामधील एक स्थानक असून येथे दररोज अनेक गाड्या थांबतात. राष्ट्रीय महामार्ग २३ रुरकेलामधून जातो.

## हे सुद्धा पहा
* सुंदरगढ (लोकसभा मतदारसंघ)

## बाह्य दुवे
*पर्यटन माहिती 

वर्ग:ओडिशामधील शहरे
वर्ग:सुंदरगढ जिल्हा
*
कसारा

**कसारा** हे ठाणे जिल्ह्यातील गाव आहे. कसारा मुंबई-नाशिक महामार्गावर स्थित असून मुंबई उपनगरी रेल्वेच्या मध्य मार्गाचा कसारा फाटा येथे संपतो. कसारा रेल्वे स्थानकावर लोकलव्यतिरिक्त अनेक लांब पल्ल्याच्या गाड्या देखील थांबतात.

वर्ग:ठाणे जिल्ह्यातील गावे
करंजी (झाड)

**करंजी** तथा **जत्रोफा** या झाडाच्या अखाद्य तेलबियांपासून बायोडिझेल मिळवले जाते. 
## रचना
## उत्पादन
## शेतकरी अर्थ व्यवस्था
## अधिक वाचन
## हे सुद्धा पहा
*बायोडीझेल

## बाह्य दुवे
वर्ग:जीवशास्त्र
हुतात्मा एक्सप्रेस

**हुतात्मा एक्सप्रेस** ही भारतीय रेल्वेची पुणे ते सोलापूर दरम्यान धावणारी जलद रेल्वेगाडी आहे.

## मार्ग
हुतात्मा एक्सप्रेस मार्गे लागणारी महत्त्वाची शहरे पुणे, दौंड, कुर्डुवाडी व सोलापूर ही आहेत.

## सेवा
### वेळापत्रक 
### थांबे
सोलापूर - पुणे हुतात्मा एक्सप्रेस १५ जुलै २००१ साली सुरू झाली. तत्कालीन रेल्वे राज्य मंत्री सुरेश कलमाडी यांनी या एक्सप्रेससाठी प्रयत्न केले होते

## संदर्भ
वर्ग:भारतातील नामांकित रेल्वेगाड्या
वर्ग:महाराष्ट्रामधील रेल्वे वाहतूक
सावित्री विक्रम खानोलकर

**सावित्रीबाई विक्रम खानोलकर** यांचे पूर्वाश्रमीचे नाव ईव्हा ईव्हॉन लिंडा माडे-डी-मारोस(Eva Yvonne Linda Maday-de-Maros-माता रशियन, पिता हंगेरियन) जन्म : स्वित्झर्लंड, २० जुलै, १९१३.  यांनी रॉयल ॲकेडमी सँडहर्स्टचे कॅडेट असलेले  विक्रम खानोलकर ह्यांच्याशी हिंदू धर्म स्वीकारून प्रेमविवाह केला. त्यांनी नुसती मराठी, संस्कृत, हिंदी भाषा, कथकली नृत्यशैली आणि भारतीय संस्कृतीच आत्मसात केली नाही तर, स्वतंत्र भारताच्या परमवीरचक्राच्या पदकावरील चित्राच्या निर्मितीचे श्रेय सावित्रीबाई विक्रम खानोलकर यांनाच जाते.

परमवीर चक्र हे भारताच्या लष्करातील सर्वात मोठे मानचिन्ह आहे. देशाच्या रक्षणार्थ सदैव झटणाऱ्या सैनिकांना हा सन्मान दिला जातो. 

विक्रम खानोलकर हे भारतीय लष्करामध्ये एक अधिकारी होते. ते इंग्लंडमध्ये रॉयल मिलिटरी ॲकॅडमीमध्ये प्रशिक्षण घेत होते. त्यावेळी १६ वर्षे वयाच्या ईव्हा यांची विक्रम यांच्याशी भेट झाली. पुढे काही भेटींमध्येच ईव्हा आणि विक्रम यांचे संबंध जुळले. परंतु, त्यांच्या आई-वडिलांनी त्यांच्या लग्नाला परवानगी दिली नाही, कारण त्यांच्या वयांमध्ये आणि संस्कृतींमध्ये खूपच फरक होता. मात्र १९३२मध्ये ईव्हा भारतामध्ये आल्या आणि त्यांनी विक्रम खानोलकर यांच्याशी विवाह केला. लग्नानंतर सावित्री खानोलकर हे मराठमोळे नाव त्यांनी स्वीकारले.

ईव्हा युरोपियन पार्श्वभूमीतून आल्या असूनही त्यांनी भारतीय संस्कृतींशी जुळवून घेतले. त्या हिंदू प्रथा पाळू लागल्या. लोकसाहित्य, नृत्य, चित्रकला आणि संगीत यांसारख्या शास्त्रीय कलांमध्ये त्यांनी नैपुण्य मिळवले. एवढेच नाही, तर त्या अस्खलित हिंदी, मराठी आणि संस्कृत बोलू शकतं. हिंदू पौराणिक ग्रंथांचे आणि भारताच्या इतिहासाचे त्यांनी सखोल ज्ञान घेतले होते.

## परमवीर चक्र बनवण्याची जबाबदारी
परमवीर चक्र बनवून घेण्याची जबाबदारी मेजर जनरल हिरालाल अटल यांच्याकडे होती. ते सावित्री खानोलकर यांच्याकडील ज्ञानाने व कलाकुसरीने प्रभावित झाले होते. यामुळेच त्यांनी परमवीर चक्राचे डिझाईन बनवण्याची जबाबदारी सावित्री यांच्याकडे सोपवली. त्यानुसार सावित्री यांनी हिंदू पुराणांतील ऋषी दधीचीच्या कथेपासून प्रेरणा घेऊन परमवीर चक्राचे डिझाईन तयार केले.

सावित्री यांनी बनविलेल्या डिझाईनमध्ये पदकाला जोडण्यासाठी एक जांभळी रिबीन आहे. पदकावर इंद्राच्या वज्राच्या ज्या चार प्रतिकृती आहेत, त्या दधीची ऋषींनी केलेल्या समर्पणाची प्रतीके आहेत. पदकाच्या मध्यभागी अशोकस्तंभ आहे.

वर्ग:भारतीय कलाकार
वर्ग:इ.स. १९१३ मधील जन्म
युनिव्हर्सिटी ऑफ शिकागो

इवलेसे
**शिकागो विद्यापीठ** तथा **युनिव्हर्सिटी ऑफ शिकागो** अमेरिकेच्या शिकागो शहरातील विद्यापीठ आहे.

२०२१ च्या शिशिर सत्रात येथे ७,५५९ पदवी आणि १०,८९३ पदव्युत्तर विद्यार्थी होते.

## संदर्भ आणि नोंदी 
वर्ग:अमेरिकेमधील विद्यापीठे
विद्यापीठ
राष्ट्रीय तंत्रज्ञान संस्था

राष्ट्रीय तंत्रज्ञान संस्थांची स्थाने|thumb|right|300 px
**राष्ट्रीय प्रौद्योगिकी संस्थाने** (National Institutes of Technology, नॅशनल इन्स्टिट्यूट्स ऑफ टेक्नॉलॉजी) ह्या भारतातील अव्वल दर्जाच्या अभियांत्रिकी व तंत्रशिक्षणाच्या संस्था आहेत. रीजनल इंजिनियरींग कॉलेज ह्या नावाने पूर्वी ओळखल्या जात असलेल्या ह्या १७ संस्थाचे अद्ययावत शैक्षणिक व अनुसंधान केंद्रांमध्ये रूपांतर करण्याचा निर्णय केंद्र सरकारने २००२ साली घेतला. २००७ साली भारत सरकारने राष्ट्रीय प्रौद्योगिकी संस्थानांना राष्ट्रीय महत्त्व असलेल्या संस्था असा दर्जा दिला. सध्या भारतीय प्रौद्योगिकी संस्थानांखालोखाल राष्ट्रीय प्रौद्योगिकी संस्थाने देशामधील सर्वोत्तम सरकारी अभियांत्रिकी महाविद्यालये मानली जातात.

भारताच्या प्रत्येक राज्यामध्ये १ अशी एकूण ३० स्वायत्त दर्जाची राष्ट्रीय प्रौद्योगिकी संस्थाने सध्या देशात कार्यरत आहेत. ह्या शैक्षणिक संस्थानांमध्ये अभियांत्रिकी व तंत्रज्ञान क्षेत्राच्या अनेक शाखांमध्ये पदवी, उच्चपदवी व डॉक्टरेट हे तीन शैक्षणिक कार्यक्रम चालवले जातात. कोणत्याही इतर विद्यापीठासोबत संलग्न नसणाऱ्या राष्ट्रीय तंत्रज्ञान संस्थाना संपूर्ण स्वायत्तता दिली गेली असून अभ्यासक्रम ठरवण्याचे सर्व अधिकार त्यांना आहेत. येथे प्रवेश मिळवण्यासाठी विद्यार्थ्यांना जॉइंट एन्ट्रन्स एक्झॅमिनेशन (जे.ई.ई.) ही परिक्षा द्यावी लागते.

## यादी

वर्ग:भारतातील शैक्षणिक संस्था
बुद्ध रोहिदास विचार गौरव

**बुद्ध रोहिदास विचार गौरव** बुद्ध, संत रोहिदास, कबीर, ज्योतिबा फुले, शाहू महाराज, बाबासाहेब आंबेडकर यांच्या विचारांचा प्रसार व प्रचार करणाऱ्या व्यक्तींना हा पुरस्कार दिला जातो. पाच हजार रुपये रोख, सन्मानचिन्ह, शाल असे या पुरस्काराचे स्वरूप असून, ९ फेब्रुवारीला संत रोहिदास जयंती उत्सवात हा पुरस्कार प्रदान केला जातो. 

* संस्थेचे संस्थापक अध्यक्ष: गणेश कारंडे
* सरचिटणीस: किशोर रावखंडे यांनी दिली.

हा पुरस्कार ज्येष्ठ विचारवंत संशोधक गेल ऑम्वेट तसेच नामदेव ढसाळ यांना मिळालेला होता.

## अधिक वाचन
## हे सुद्धा पहा
## बाह्य दुवे
वर्ग:पुरस्कार
वर्ग:गौतम बुद्ध
वर्ग:डॉ. बाबासाहेब आंबेडकर
प्रजासत्ताक दिन

प्रजासत्ताक म्हणजे जिथे देशाचा प्रमुख वारसाहक्काने निवडला न जाता लोकनिर्वाचित पद्धतीने (प्रत्यक्ष अथवा अप्रत्यक्ष निवडणुकांच्या माध्यमातून) निवडला जातो आणि जेथील सर्व शासकीय कार्यालये, पदे देशाच्या सामान्य नागरिकांसाठी खुली असतात. देशाने संविधानाचा स्वीकार करून लोकशाहीतील एका नव्या पर्वाची सुरुवात केली होती तो दिवस प्रजासत्ताक दिन म्हणून साजरा केला जातो.

## भारतीय प्रजासत्ताक दिन
दरवर्षी २६ जानेवारी ह्या दिवशी साजरा केला जातो. २६ जानेवारी १९५० रोजी नव्याने स्वातंत्र्य मिळालेल्या भारत देशाने संविधानाचा स्वीकार करून लोकशाहीतील एका नव्या पर्वाची सुरुवात केली होती. लोकशाही म्हणजे लोकांचे,लोकांनी, लोकांसाठी चालविलेले राज्य. थोडक्यात या दिवसापासून भारतीय जनतेला राज्य चालविण्याचा अधिकार मिळाला.  दरवर्षी या दिवशी, भारतात राष्ट्रीय सुट्टी घोषित असते. 

## पाकिस्तान प्रजासत्ताक दिन
दरवर्षी २३ मार्च ह्या दिवशी साजरा केला जातो. २३ मार्च १९५६ सालामध्ये संपूर्ण इस्लामिक राज्य म्हणून दर्जा मिळाला.

## इराणचा प्रजासत्ताक दिन
दरवर्षी १ एप्रिल ह्या दिवशी साजरा केला जातो. या दिवशी संपूर्ण इस्लामिक राज्य म्हणून दर्जा मिळाला.

## नेपाळचा प्रजासत्ताक दिन
दरवर्षी २८ मे ह्या दिवशी साजरा केला जातो. या दिवशी संपूर्ण स्वतंत्र राज्य म्हणून दर्जा मिळाला. माओवादी कम्युनिस्ट पार्टीच्या दशकाच्या संघर्षानंतर शेवटच्या सम्राटाचा पाडाव करून २८ मे २००६ मध्ये लोकशाही स्थापन केली गेली.  

## बाह्य दुवे 
प्रजासत्ताक दिन मराठी निबंध 
वर्ग:जागतिक प्रतिवार्षिक दिनपालन
आझाद हिंद एक्सप्रेस

250 px|इवलेसे|आजाद हिंद एक्सप्रेसचा नामफलक
250 px|इवलेसे|नकाशावर मार्ग
**आझाद हिंद एक्सप्रेस** ही भारतीय रेल्वेची पुणे ते कोलकाता दरम्यान धावणारी जलद रेल्वेगाडी आहे.

## मार्ग 
आझाद हिंद एक्सप्रेस मार्गे लागणारी महत्त्वाची शहरे पुणे, दौंड, अहमदनगर,  मनमाड, जळगाव, भुसावळ, अकोला, वर्धा, नागपूर, गोंदिया, रायपूर, रुरकेला, टाटानगर, खरगपूर व हावडा ही आहेत.

## रेल्वे क्रमांक 
* १२१२९: पुणे - १८:२५ वा, हावडा - ३:५० वा (तिसरा दिवस)
* १२१३०: हावडा - २१:५० वा, पुणे - ६:५५ वा (तिसरा दिवस)

## संदर्भ 
वर्ग:भारतातील नामांकित रेल्वेगाड्या
वर्ग:पुण्यामधील वाहतूक
सौराष्ट्र मेल

**सौराष्ट्र मेल** ही भारतीय रेल्वेची मुंबई ते ओखा दरम्यान विरमगाम मार्गे धावणारी रेल्वेगाडी आहे.

## मार्ग
सौराष्ट्र मेल घेत असलेली महत्त्वाची स्टेशने - मुंबई, पालघर, सुरत, वडोदरा, अमदावाद, विरमगाम, सुरेंद्रनगर, राजकोट, जामनगर व ओखा ही आहेत.

## रेल्वे क्रमांक
* ९००५: मुंबई सेंट्रल - २०.२५ वा, ओखा - १६:०० वा (दुसरा दिवस)
* ९००६: ओखा - १२:३० वा, मुंबई सेंट्रल - ७:१५ वा (दुसरा दिवस)

## संदर्भ आणि नोंदी 
वर्ग:भारतातील नामांकित रेल्वेगाड्या
वर्ग:महाराष्ट्रामधील रेल्वे वाहतूक
वर्ग:गुजरातमधील रेल्वे वाहतूक
माधवन नायर

माधवन नायर इस्रोचे अध्यक्ष आहेत.
## पुरस्कार
पद्मविभूषण 
* पद्मविभूषण इ.स. २००८
वर्ग:पद्मविभूषण पुरस्कारविजेते
वर्ग:भारतीय अंतराळ संशोधन संस्था
वर्ग:पुरुष चरित्रलेख
डॉप्लर रडार

**डॉप्लर रडार** हा रडारचा एक प्रकार आहे. या मध्ये डॉप्लर परिणामाचा उपयोग करून घेतला आहे.

## कार्य
या रडारमधून पाठवलेल्या तरंग लहरी एखाद्या वस्तूवर आदळून (उदा. ढग) परततात, तेव्हा त्यातल्या तरंगलांबीचा फरक मोजला जातो. त्यामुळे वस्तूचा वेग, आकार, घनता आदी अनेक बाबी अतिशय अचूक नोंदवता येतात. 

## उपयोग
डॉप्लर रडारचा उपयोग हवामानाखेरीज एर डिफेन्स, एर ट्रॅफिक कंट्रोल, रेडीओलॉजीमध्येही केला जातो.

## अधिक वाचन
* David G. C. Luck, *Frequency Modulated Radar*, published by McGraw-Hill, New York, पान क्र. 1949, 466.

## बाह्य दुवे
* डॉप्लर परिणामाचे विवेचन 
* येथे मानवाचे चालणे व गोल्फचा चेंडू घरंगळत जातांना एक्स बँड डॉप्लर ऐकता येईल 

वर्ग:तंत्रज्ञान
अजमल कसाब

**मोहम्मद अजमल आमीर इमान** ऊर्फ **अजमल कसाब** (जुलै १३, इ.स. १९८७ - २१ नोव्हेंबर, इ.स. २०१२) हा नोव्हेंबर २६ २००८ रोजी महाराष्ट्रातील मुंबई शहरात घडवून आणलेल्या दहशतवादी हल्ल्यांत सामील झालेला एक पाकिस्तानी दहशतवादी . या हल्ल्यांमध्ये अटक झालेला कसाब हा एकमेव दहशतवादी होता. पाकिस्तानने आधी कसाब त्यांचा नागरिक असल्याचा इन्कार केला होता. परंतु ७ जानेवारी, इ.स. २००९ रोजी पाकिस्तान सरकारने कसाब हा पाकिस्तानीच असल्याचे अधिकृत रित्या मान्य केले.

अजमल कसाब यास तुकाराम ओंबळे यांनी गिरगाव चौपाटी वर अटक केली. अटक करत असताना तुकाराम ओंबळे यांना आपल्या प्राणांची आहुति द्यावी लागली. 

## हे सुद्धा पहा 
* २६ नोव्हेंबर २००८ चा मुंबईवरील दहशतवादी हल्ला

## संदर्भ 
## बाह्य दुवे 
* 
* 
* 
* 

वर्ग:दहशतवाद
वर्ग:इ.स. १९८७ मधील जन्म
वर्ग:इ.स. २०१२ मधील मृत्यू
चट्टग्राम

**चट्टग्राम** हे दक्षिण आशियाच्या बांगलादेश मधील एक प्रमुख शहर व चट्टग्राम विभागाचे मुख्यालय आहे. चट्टग्राम शहर बांगलादेशच्या आग्नेय भागात बंगालच्या उपसागरावरच्या वसले आहे. २०१७ साली सुमारे ८७ लाख लोकसंख्या असलेले चट्टग्राम ढाक्याखालोखाल बांगलादेशातील दुसऱ्या क्रमांकाचे मोठे शहर आहे. चट्टग्राम हे बांगलादेशातील सर्वात मोठे बंदर व आर्थिक केंद्र आहे. 

## बाह्य दुवे
*चट्टग्राम महापालिका 

* 

## संदर्भ आणि नोंदी 
वर्ग:बांगलादेशमधील शहरे
वर्ग:चट्टग्राम विभाग
क्रिस प्रिंगल

**क्रिस्टोफर** *क्रिस* **प्रिंगल** (जानेवारी २६, इ.स. १९६८ - ) हा कडून १९९० ते १९९५ च्या दरम्यान १४ कसोटी आणि ६४ एकदिवसीय क्रिकेट सामने खेळलेला खेळाडू आहे.

याचा मुलगा टिम प्रिंगल कडून आंतरराष्ट्रीय क्रिकेट खेळला.

वर्ग:न्यू झीलंडचे क्रिकेट खेळाडू
वर्ग:इ.स. १९६८ मधील मृत्यू
वर्ग:पुरुष चरित्रलेख
इन्टिमेट (पुस्तक)

**इन्टिमेट** 

वपुंच्या कथांमधील जग हे आपल्या अवतीभवतीचेच असते. किंबहुना त्यात कोठेना कोठे आपण असतोच. परंतु जे आपल्या लक्षात आलेले नसते आणि लक्ष जाऊनही कळलेले नसते ते वपुंनी मार्मिकपणे टिपलेले असते आणि त्यावर मिष्किलपणे शब्दांकन केलेले असते. त्याहून मत्सरी मंडळींचे ‘दि लासा मंडळ’ सारख्या अफलातून कल्पना वाचकांसमोर देतात. त्यातून असे अचूल लिहून शकणाऱ्यांबद्दलही मत्सर वाटू लागतो.

संवादातून कथा फुलविणे ही तर वपुंची खासियतच. त्यामुळेच तर वपुंच्या कथा पुन्हा पुन्हा वाचाव्याश्या वाटतात. अशाच वपुंच्या नऊ कथा ह्या संग्रहात आल्या आहेत. ज्यात “मोदी अँड मोदी” सारखी वाचकांनी उचलून धरलेली कथाही आहे.

या संग्रहातील कथा
# “फ्रॉम कमिशनर्स डेस्क”
# जावडेकर, बोला..
# केव्हाही बोलवा
# ड्रीम सिक्वेन्स
# बिरबलाची आणीबाणी
# प्रोव्हिजन
# मोदी ॲंन्ड मोदी
# ‘जे’ फॉर
# इन्टिमेट

वर्ग:व.पु. काळे यांचे साहित्य
वर्ग:मराठी साहित्य यादी
टिंग्या (चित्रपट)

**टिंग्या** हा २००८ सालचा मंगेश हाडवळे दिग्दर्शित मराठी चित्रपट आहे.

## यशालेख
## पार्श्वभूमी
## कथानक
## बाह्य दुवे
ओडिसी नृत्य

thumb|200px|नन्दिनि घोषाल ओडिसी नृत्य करताना

**ओडिसी नृत्य** ही भारतातील ओडिशा राज्यातील एक अभिजात नृत्यशैली आहे. मंदिरशिल्पांच्या मुद्रा हे ओडिसी नृत्याचा विशेष होय.‘त्रिभंग’ स्वरूपाच्या मूर्तीमुद्रेवर भाव आधारित असतात. ओडिशा मधील उदयगिरी येथे या कलेचा जन्म झाला. ओडिसीच्या सध्याच्या स्वरूपात बाराव्या शतकात जयदेवाने लिहिलेल्या गीतगोविंदाची पदे प्रामुख्याने वापरली जातात.

बुधकालीन सहजयान आणि वज्रयान शाखांच्या सौंदर्यप्रधान साधनेतून या शैलीचा उदय झाला असे मानले जाते.भरतनाट्यम् आणि कथक या नृत्यप्रकारांचे मिश्रण यात दिसते.बौद्ध,शैव,वैष्णव, ब्राह्मण आणि शाक्त या संप्रदायांचे संस्कार या शैलीवर दिसून येतात.कवी जयदेवाची अष्टपदी यामध्ये प्रामुख्याने गायली जाते. कोणार्क येथील सूर्य मंदिर तसेच जगन्नाथपुरी येथील मंदिर हे या नृत्याची आधारभूमी मानले जातात.

## परिचय 
जैनराजा करवेलाच्या कारकीर्दित ओडिसी नृत्यशैलीचा जन्म झाला. तो स्वतः उत्कृष्ट नर्तक होता. ही शैली इसवीसनाच्या दुसऱ्या शतकात विकसित झाली. ओडिसी हे तीन प्रकारच्या नर्तकांद्वारे केले जाई. 
* महारी (जगन्नाथ मंदिरातील दासी)
* गोटिपुवा (स्त्रीरूपधारी कुमार मुले)
* नर्तकी (राजदरबारातील सेवेकरी नर्तकी)

## अवतरण शैली 
thumb|250px|left|निशागंधी फेस्टिवलमधील एक मुद्रा

नाट्यशास्त्रातील‍ दाक्षिणात्य, पाञ्चालि, औड्रमागधि, अवंती अशा चार प्रकार आहेत. महेश्वरपत्र रचित अभिनयचंद्रिका ग्रंथात ‍ ओडिसी नृत्य औड्रमागधि शैलीचे अनुकरण करते असे म्हणले आहे. जंब, ध्रुवा, माता, रूपक, त्रिपुट, अट, एकतालि, अटतालि, आदिताल असे नऊ ताल ओडिसीत वापरले जातात. त्रिभंगी मुद्रा व हे ताल वापरून ओडिसीमध्ये वैविध्यपूर्ण रसभाव, चारिकळा, मण्डल तयार केली जातात. लास्य (सौम्य) ताण्डव ( उग्र) भेदात ओडिसी नृत्याची प्रकृती ताण्डवाकडे झुकली आहे. या नृत्यात शंकर, जगन्नाथ काली, गणपती आदी देवतांची स्तुती उपासना केली जाते.

## विविध अंग 
मंगलाचरण, स्थायी, पल्लवी, अभिनय, मोक्ष ही ओडिसीचे पाच प्रमुख अंगे आहेत.

### मंगलाचरण (नृत्याञ्जलि) 
मंगलाचरण|thumb|300px

“मंगळाचरण“ करण्याचे तीन उद्देश म्हणजे भूमिप्रणाम, देवस्तुती व, शब्दप्रणाम.  नटराजाच्या आवाहनाने नृत्याचा प्रारंभ होतो.

### पल्लवी 
पल्लवीचे वाद्यपल्लवी व स्वरपल्लवी असे दोन प्रकार आहेत. भरतनाट्यम मधील तिल्लाणाशी पल्लवीचे साम्य आहे.

### अभिनय 
अभिनय हा ओडिसी शैलीतील सर्वाधिक मनोहर भाग असतो. यात रसाभिनय, हस्ताभिनय आदी भाग आहेत.

### मोक्ष 
नृत्याचा हा परमोच्च बिंदू आहे. येथे नर्तक आत्म्याचे परमात्याशी मीलन झाल्याचे परमोच्च भाव प्रकट करतो.

## प्रसिद्ध कलाकार
मोहन महापात्र अणि त्यांचे शिष्य केलुचरण महापात्र, संयुक्ता पाणिग्रही, अरुणा मोहन्ती, प्रोतिमा बेदी,सोनल मानसिंह, माधवी मुद्गल इ.

## चित्रदालन

Image:Odissi danseus.jpg|अल्ट=Odissi dance at Nishagandi Dance Festival 2024 (377).jpg
Image:Rudrakshya 185A.jpg|

## संदर्भ 
## बाह्य दुवे 
* http://www.artindia.net/odissi.html 
* http://www.webindia123.com/dances/odissi/
* http://orissagov.nic.in/culture/odissi.htm
* http://www.chandrakantha.com/articles/indian_music/nritya/odissi.html 
* http://www.kanakasabha.com/sapta/odissi.htm 

वर्ग:अभिजात भारतीय नृत्ये
बॉबी देओल

**बॉबी देओल** (रोमन लिपी: *Bobby Deol* ;), जन्मनाव **विजयसिंग देओल**, (रोमन लिपी: *Vijay Singh Deol* ;) (२७ जानेवारी, इ.स. १९६७ - हयात) हा हिंदी चित्रपटांतील अभिनेता आहे. हिंदी चित्रपटसॄष्टीतील अभिनेता धर्मेंद्र त्याचा पिता असून अभिनेता सनी देओल त्याचा भाऊ आहे. इ.स. १९७७ साली धरमवीर या हिंदी चित्रपटातून बालकलाकार म्हणून तो चित्रपटक्षेत्रात प्रवेशला. पुढे इ.स. १९९५ सालच्या *बरसात* या हिंदी चित्रपटाद्वारे नायक म्हणून त्याने पुनरागमन केले.

## सुरुवातीचे दिवस 
## कार्य्कीर्द
### १९९० साली
### २०००- २००३
### २००४-२००६
### २००७ ते आता
## फिल्मोग्राफी 
## बाह्य दुवे 
* 

वर्ग:हिंदी चित्रपट अभिनेते
शेवगा

thumb|right|शेवग्याच्या शेंगा
**शेवगा** (शास्त्रीय नाव: *Moringa oleifera*, *मॉरिंगा ऑलिफेरा* ; इंग्लिश: *Drumstick*, *ड्रमस्टिक* ;) ही मॉरिंगेशिए कुळातल्या *मॉरिंगा* प्रजातीतील सर्वाधिक आढळणाऱ्या जातीची वनस्पती असून  उष्ण कटिबंधीय व समशीतोष्ण कटिबंधीय प्रदेशांत आढळणारा हा वृक्ष १० मी. उंचीपर्यंत वाढतो. याच्या फुले, पाने तसेच शेंगांचा पाककृती बनवण्यासाठी वापर होतो.याला विदर्भातील झाडीप्रांतात **मुंगना** असं म्हणतात.

## वनस्पतीची रचना 
thumb|शेवग्याच्या झाडाला आलेला फुलोरा व पाने

## उपयोग 
वाळलेल्या शेवग्याच्या बियांचे चूर्ण पाणी निर्जंतुक करण्यासाठी वापरले जाते. तसेच शेवग्याच्या बियांपासून निघणारे तेल, म्हणजे *बेन ऑइल*, इलेक्ट्रॉनिक वस्तूंत तसेच घड्याळात वंगण म्हणून वापरतात. या तेलाचा उपयोग अत्तरात करतात.

शेवग्याच्या पानांमध्ये ब जीवनसत्त्व हे तत्त्व विपुल प्रमाणात असते. त्यामुळे 'तोंड येणे' या आजारात शेवग्याच्या पानांचे आहारातून सेवन लाभदायक आहे. शेवग्याची मुळे जंतनाशक असतात. शेवगाची पाने आरोग्य वर्धक आहेत.

## शेवग्याच्या पानाची आहारात उपयोग 
जसा आपण शेवग्याच्या शेंगाची भाजी करतो तसच त्याच्या पाना पासून विविध पदार्थ बनवले जाते. जस की पानांची भाजी, शेव, चिक्की, आदी. पदार्ध बनवली जातात. शेवग्याच्या पानांची पावडर आरोघ्यास खूप गुणकारी आहे. जर आपण सकाळी अनुषा पोटी कोमत पाण्यात १ चमचा पानांची पावडर घेतली तर शेवग्याच्या पानांमध्ये कॅल्शियम, पोटॅशियम, लोह, मॅग्नेशियम, फॉस्फरस आणि जस्त मुबलक प्रमाणात असते. या पानांमध्ये पालकापेक्षा तिप्पट लोह असते. 

## चित्रदालन 

चित्र:Drumstick_tree_(Moringa_oleifera).jpg|शेवग्याचे झाड.
Image:Sonjna (Moringa oleifera) flowering at canopy at Narendrapur W IMG 4172.jpg|फुलोरा. 
Image:Sonjna (Moringa oleifera) flowers at Kolkata W IMG 2124.jpg|फुलोरा - कोलकाता येथे घेतलेले चित्र.
Image:Sonjna (Moringa oleifera) flowers at Kolkata W IMG 2123.jpg|फुलोरा.
Image:Sonjna (Moringa oleifera) flowering branch at Kolkata W IMG 2118.jpg|शेवग्याची डहाळी.
Image:Sonjna (Moringa oleifera) at Jayanti, Duars, West Bengal W IMG 5250.jpg|पाने.
Image:Sonjna (Moringa oleifera) at Jayanti, Duars, West Bengal W IMG 5249.jpg|फुले.
Image:Sonjna (Moringa oleifera) at Jayanti, Duars, West Bengal W2 IMG 5249.jpg|फुले.

## बाह्य दुवे 
* 
* 
* 
* 
* 
* 
* 
* 
* शेवग्यापासून बायो डीझेल फिलिपाइन्स सरकारचे संकेतस्थळ 
* 
* शेवग्याच्या लागवडीविषयी माहिती  (मराठी मजकूर)
* 

वर्ग:भाज्या
वर्ग:वनस्पती
शमशाद बेगम

इवलेसे

**शमशाद बेगम** (एप्रिल १४ १९१९- २४ एप्रिल २०१३) या भारतीय गायिका होत्या.  त्या हिंदी चित्रपट सृष्टीतील पहिल्या पार्श्वगायिकांपैकी एक होत्या.त्यांनी ५७७पेक्षा जास्त चित्रपटांत गाणी गायली आहेत.

शमशाद बेगम यांचा जन्म अमृतसर, पंजाब येथे झाला. २००९ मध्ये त्यांना पद्मभूषण पुरस्कार देण्यात आला.  त्याच वर्षी त्यांना पुण्यातील ओ.पी. नय्यर फाउंडेशनचा ओ.पी. नय्यर पुरस्कार प्रदान झाला. 

## प्रसिद्ध गाणी
* *लेके पेहला पेहला प्यार* - सी.आय.डी. (१९५६)
* *मिलते ही, आँखे दिल हुआ*
* *कभी आर कभी पार* – आर पार
* *मेरी नींदो मे तुम* - नया अंदाज
* *ओ गाड़ीवाले गाड़ी धीरे हाँक रे*
* *कहीं पे निगाहे कहीं पे निशाना* - सी.आय.डी. (१९५६)
* *मेरे पिया गये रंगून* - पतंगा
* *एक तेरा सहारा* – शमा
* ''कज़रा मोहब्बतवाला आँखियोमे ऐसा डाला, (आशा भोसले बरोबर द्वंद्वगीत) - किस्मत (१९६८) - संगीत: ओ.पी. नय्यर

शमशाद बेगम यांनी गायनाची सुरुवात रेडियो पासून केली .. इ.स. १९३७ मध्ये लाहौर येथे रेडियोवर त्यांनी पाहिले गाणे गायले. आणि त्यांनतर त्यांना पेशावर, लाहोर आणि दिल्ली रेडियो स्टेशनवरही गाणी गायला मिळाली. त्या नंतर त्यांनी लाहोरमध्ये निर्माण झालेले चित्रपट खजांची आणि  खानदान यांसाठी गाणी म्हटली.  ही गाणी अतिशय लोकप्रिय झालीआणि भारतभ गाजली. त्यानंतर इ.स. १९४४  मध्ये त्या स्वप्नाची नगरीत, मुंबईत, आल्या.

मुंबईमध्ये आल्यानंतर शमशाद यांनी नौशाद अली, राम गांगुली, एस.डी. बर्मन, सी रामचंद्र, खेमचंद प्रकाश आणि  ओ.पी. नय्यर सारख्या दिग्गज संगीतकारांसाठी गाणी गायली .

## संदर्भ
वर्ग:पद्मभूषण पुरस्कारविजेते
वर्ग:इ.स. २०१३ मधील मृत्यू
वर्ग:स्त्री चरित्रलेख
वर्ग:पोस्टाचे तिकीट असलेल्या व्यक्ती
सुंदरलाल बहुगुणा

**सुंदरलाल बहुगुणा** (९ जानेवारी,  १९२७ - २१ मे, २०२१) हे भारतीय पर्यावरणवादी आणि चिपको चळवळीचे नेते होते. चिपको आंदोलनाची कल्पना त्यांच्या पत्नी विमला बहुगुणा आणि त्यांना सुचली. त्यांनी हिमालयातील जंगलांच्या रक्षणासाठी लढा दिला, प्रथम 1970 च्या दशकात चिपको चळवळीचा सदस्य म्हणून, आणि नंतर 1980 पासून ते 2004 च्या सुरुवातीपर्यंत टिहरी धरणविरोधी चळवळीचे नेतृत्व केले. ते भारतातील सुरुवातीच्या पर्यावरणवाद्यांपैकी एक होते, आणि नंतर त्यांनी आणि इतरांनी चिपको चळवळीशी निगडित केले आणि मोठ्या धरणांना विरोध करण्यासारखे व्यापक पर्यावरणीय मुद्दे उचलण्यास सुरुवात केली.
thumb|right|180px|सुंदरलाल बहुगुणा टेहरी येथे कार्यकर्त्यांशी संवाद साधतांना

## चिपको आंदोलन
महात्मा गांधींच्या तत्त्वांना अनुसरून सुंदरलाल बहुगुणा यांनी ब्रिटिश सरकारविरुद्ध लोकांना एकत्र केले. त्यासाठी त्यांनी हिमालयातील जंगले आणि आणि पर्वतांमधून ४ हजार सातशे किलो मीटरचा पायी प्रवास केला. त्यावेळी मोठ्या प्रकल्पांमुळे हिमालयातील नाजुक पर्यावरणावर होणारे गंभीर दुष्परिणाम त्यांच्या निदर्शनास आले. त्यामुळे खेड्यांतील लोकांच्या जीवनावर होणारा परिणामही त्यांनी जवळून अनुभवला. यातूनच १९७३ साली चिपको आंदोलनाची सुरुवात झाली. हिमालयाच्या पायथ्याच्या प्रदेशात असणाऱ्या जंगलातील झाडे व्यापारी उद्देशाने मोठ्या प्रमाणात तोडली जाणार होती. त्या विरोधात चंडीप्रसाद भट्ट आणि सुंदरलाल बहुगुणा यांनी मोठे आंदोलन उभे केले.   जंगले व झाडे वाचवण्यासाठी सुंदरलाल बहुगुणांनी दुर्गम भागांतील खेड्यापाड्यांतील जनतेला झाडे तोडण्यासाठी आलेल्या कामगारांना थोपवण्यासाठी झाडांना मिठी मारून चिपकण्याची कल्पना दिली. तत्कालीन पंतप्रधान इंदिरा गांधी यांच्याशी चर्चा करून त्यांनी १९८० साली वृक्षतोडीवर १५ वर्षांची बंदी आणली.

## टेहरीसाठी उपोषण
टेहरीसारख्या मोठ्या धरणालाही सुंदरलाल बहुगुणा यांचा विरोध होता. १९९५ साली हे धरण होऊ नये यासाठी त्यांनी ४५ दिवसांचे उपोषण केले.  त्यानंतर तत्कालीन पंतप्रधान पी.व्ही. नरसिंहराव यांनी टेहरी धरणामुळे पर्यावरणावर होणाऱ्या परिणामांचा अभ्यास करण्यासाठी एक समिती नेमली. धरणाचे काम सुरूच राहिल्यांने बहुगुणांनी महात्मा गांधींच्या समाधिस्थळाजवळ बसून ७४ दिवसांचे प्रदीर्घ उपोषण केले. काम तात्पुरते थांबले. मात्र २००१ साली या धरणाचे काम परत सुरू झाल्यावर सुंदरलाल बहुगुणा यांना अटक झाली.

भागीरथी नदीच्या काठी कोटी या गावाजवळ त्यांचे पर्यावरण रक्षणाचे काम आजही (२०१७ साली) चालू आहे.

## पुरस्कार
* पद्मविभूषण इ.स. २००८

## संदर्भ 
वर्ग:पद्मविभूषण पुरस्कारविजेते
वर्ग:इ.स. १९२७ मधील जन्म
वर्ग:पर्यावरणवादी
वर्ग:इ.स. २०२१ मधील मृत्यू
व्याकरण (वेदांग)

वेदांगांमध्ये व्याकरणाला महत्त्वाचे स्थान आहे.

वर्ग:मराठी व्याकरण
वर्ग:रिकामी पाने
वर्ग:अत्यंत छोटी पाने
निरुक्त

यास्कांनी निरुक्तवर ग्रंथ रचला.

वर्ग:रिकामी पाने
फ्रँक टॅरँट

**फ्रांसिस आल्फ्रेड** *फ्रँक* **टॅरँट** (११ डिसेंबर, १९९० - २९ जानेवारी, १९५१) हा एक ऑस्ट्रेलियाचा क्रिकेट खेळाडू होता. हा उजव्या हाताने फलंदाजी आणि डाव्या हाताने मंद-मध्यमगती गोलंदाजी करीत असे.

वर्ग:ऑस्ट्रेलियाचे क्रिकेट खेळाडू
वर्ग:इ.स. १८९० मधील जन्म
वर्ग:इ.स. १९५१ मधील मृत्यू
वर्ग:पुरुष चरित्रलेख
मायक्रोनेशिया संघराज्य

**मायक्रोनेशिया** हा प्रशांत महासागरातील एका छोट्या बेटावर वसलेला देश आहे.

वर्ग:ओशनियातील देश
अहमद अल-जबर अल-सबाह

शेख **अहमद अल-जबर अल-सबाह** (;१८८५ - २९ जानेवारी, १९५०) हे कुवैतचे दहावे अमीर होते. हे २९ मार्च, १९२१ ते मृत्यूपर्यंत सत्तेवर होते.

## संदर्भ आणि नोंदी 
वर्ग:कुवैतचे अमीर
वर्ग:इ.स. १८८५ मधील जन्म
वर्ग:इ.स. १९५० मधील मृत्यू
वर्ग:पुरुष चरित्रलेख
नेदरलँड्स अँटिल्स

**नेदरलँड्स ॲंटिल्स** (डच: Nederlandse Antillen; पापियामेंतो: Antia Hulandes) हा कॅरिबियनच्या लेसर ॲंटिल्स भागामधील नेदरलँड्सच्या राजतंत्राचा एक भूतपूर्व देश आहे. पूर्वी हा प्रदेश *नेदरलँड्स वेस्ट इंडीज* ह्या नावाने ओळखला जात असे.

१९५४ साली स्थापन केल्या गेलेल्या ह्या स्वायत्त देशाची २०१० साली बरखास्ती करून त्याचे चार भाग करण्यात आले. अरूबा हा देश १९८६ सालीच नेदरलँड्स ॲंटिल्समधून वेगळा झाला होता. १० ऑक्टोबर २०१० रोजी कुरसावो व सिंट मार्टेन हे डच राजतंत्रामधील स्वतंत्र देश बनले तर नेदरलँड्स ॲंटिल्सचा उर्वरित भागाला नेदरलँड्समधील विशेष नगरपालिका बनवण्यात आले.

## विघटन 
## संदर्भ 
## बाह्य दुवे 
* GOV.an  – सरकारी संकेतस्थळ
* 

वर्ग:कॅरिबियन
वर्ग:नेदरलँड्सचे परकीय प्रांत
वर्ग:लॅटिन अमेरिका
वर्ग:भूतपूर्व देश
वर्ग:नेदरलँड्स अँटिल्स
विलेमश्टाड

**विलेमश्टाड** हे कॅरिबियन समुद्रातील कुरासाओ या देशाच्या राजधानीचे शहर आहे. कुरासाओ नेदरलँड्समधील एक उपदेश आहे. येथील लोकसंख्या अंदाजे १,५०,००० आहे.

हे शहर पूर्वी नेदरलँड्स अँटिल्स या प्रांताची राजधानी होते.

वर्ग:नेदरलँड्स अँटिल्समधील शहरे
शेख सबाह अल-अहमद अल-जबर अल-सबाह

**शेख सबाह अल-अहमद अल-जबर अल-सबाह** (अरबी:الشيخ صباح الأحمد الجابر الصباح‎; १६ जून, १९२९ - २९ सप्टेंबर, २०२०) हे कुवैतचे १५वे राज्यकर्ते आणि ९वे अमीर होते. हे २९ जानेवारी, २००६ ते मृत्यूपर्यंत सत्तेवर होते. हे शेख अहमद अल-जबर अल-सबाह यांचे चौथे पुत्र होत.

वर्ग:कुवैतचे अमीर
वर्ग:इ.स. १९२९ मधील जन्म
वर्ग:इ.स. २०२० मधील मृत्यू
वर्ग:पुरुष चरित्रलेख
जगातील देशांची यादी (क्षेत्रफळानुसार)

right|thumb|400 px|क्षेत्रफळानुसार जगातील देश

जगात एकूण २३१ सार्वभौम देश आहेत. या **जगातील देशांच्या यादी**मध्ये जगातील देश त्यांच्या एकूण क्षेत्रफळानुसार क्रमबद्ध केले आहेत. इतर प्रकारांनी क्रम बघण्यासाठी त्या त्या मथळ्याजवळील चौकोनावर टिचकी द्या. हे क्षेत्रफळ जमीन व देशांच्या भौतिक सीमेच्या आत असलेले पाण्याचे साठे ह्यांची बेरीज आहे. 

## संदर्भ 
क्षेत्रफळ
जेम्स मायकेल लिंगदोह

**जेम्स मायकेल लिंगदोह** हे भारताचे माजी प्रमुख निवडणुक अधिकारी आहेत. ते ह्या पदावर जून १४, २००१ ते फेब्रुवारी ७, २००४ पर्यंत होते. २००२ साली जम्मू आणि काश्मिर राज्यात विधानसभा निवडणुका यशस्वीपणे पार पाडण्याचे श्रेय त्यांना दिले जाते.

वर्ग:भारताचे मुख्य निवडणूक आयुक्त
प्लासीची लढाई

**प्लासीची लढाई** जून २३, इ.स. १७५७ रोजी झालेली ब्रिटिश ईस्ट ईंडिया कंपनी व बंगालच्या नवाबच्या सैन्यांमधील लढाई होती. ह्या लढाईत फ्रेंचांनी बंगालच्या नवाबाला मदत केली होती. ही लढाई इंग्रजांनी जिंकलेली पहिली प्रमुख लढाई होती व बंगालचा मोठा प्रांत ब्रिटिश अखत्यारीत आला व इंग्रजांचे भारतावर अधिकृत रित्या राज्य चालू झाले जे पुढील १९० ( १५ ऑगस्ट १९४७ पर्यंत) वर्षे टिकले. ह्या राज्याची सुरुवात ब्रिटिश इस्ट इंडिया कंपनी या नावाने होती. ही लढाई कोलकाता पासून साधारणपणे १५० किमी वर गंगा
 नदीच्या काठी पलाशी गावाच्या नजीक झाली.

ही लढाई खरेतर युरोपातील इंग्रज व फ्रेंच चढाओढीमुळे झाली होती. १७५६ ते १७६३ मध्ये इंग्रज फ्रेंचात युद्ध झाले त्यामध्ये शत्रुत्वापोटी फ्रेंच इस्ट इंडिया कंपनीने ब्रिटिशांविरुद्ध लढण्यास फौज पाठवली होती. फ्रेंचांनी सिरज उद दौलाची इंग्रजांविरुद्ध लढण्यास मदत मागितली. सिरज उद दौलाची फौज इंग्रजांपेक्षा मोठी होती. त्यामुळे पराभवाच्या भितीने इंग्रजांनी सिरज उद दौलाचे विरोधकांना आपल्या बाजूने वळवले. मीर जाफर जो सिरज उद दौलाचा माजी सेनापती होता त्याने लढाईच्या भूमीजवळ राहून लढाईत भाग न घेता इंग्रजांच्या विजयात हात भार लावला. सिरज उद दौलाचा पराभव झाला व सरतेशेवटी इंग्रजांच्या हाती पडल्यावर ठार मारण्यात आले. मीर जाफरला इंग्रजांनी आपल्या हातचे बाहुले बनवून नवाब बनवले. या विजयाने संपूर्ण बंगाल प्रांत इंग्रजांच्या हाती आला.

या लढाईने ब्रिटिशांच्या अशिया खंडातील साम्राज्याचा पाया घातला. बंगाल काबीज करताच राजकोषातून ब्रिटिशांना मोठ्या प्रमाणावर संपत्ती हाती पडली. तसेच बंगालच्या सुपीक प्रांतावर अनेक प्रकारचे कर लादून मोठ्या प्रमाणात संपत्ती कमवण्यास सुरुवात केली याचा फायदा त्यांना आपली लष्करी ताकद वाढवण्यात झाला.

## हे सुद्धा पहा 
बक्सरचे युद्ध

वर्ग:भारताचा इतिहास
वर्ग:ब्रिटिश ईस्ट इंडिया कंपनी सहभागी असलेली युद्धे
वर्ग:बक्सरचे युद्ध
हिंदू स्वयंसेवक संघ

**हिंदू स्वयंसेवक संघ** ही भारताबाहेरील हिंदू धर्मीयांच्या संघटनासाठी काम करणारी संघटना आहे. या संघाची उद्दिष्टे भारताबाहेरील विखुरलेल्या हिंदू समाजातील लोकांना एकत्र आणणे आणि हिंदू धर्माच्या तत्त्वांचा व मूल्यांचा प्रसार करणे ही आहेत. हिंदू स्वयंसेवक संघाच्या अमेरिकेत साधारण १०० तर ब्रिटन मध्ये ७५ शाखा आहेत. ह्यातील बऱ्याचशा शाखा दर आठवड्यात एकदा भरवल्या जातात. या संघटनेवर राष्ट्रीय स्वयंसेवक संघाचा काही अंशी प्रभाव असला, तरीही *हिंस्वसं*चा कोणताही राजकीय कार्यक्रम नसल्यामुळे *रास्वसं*प्रमाणे राष्ट्रवादाच्या अंगाने हिंदुत्ववादाचे प्रतिपादन तो करत नाही.

## बाह्य दुवे 
* 
* 

वर्ग:हिंदू चळवळी आणि संघटना
वर्ग:हिंदू संस्था
पलाशी

**पलाशी** किंवा **प्लासी** भारताच्या पश्चिम बंगाल राज्यातील छोटे शहर आहे.

२३ जून, इ.स. १७५७ रोजी येथे रॉबर्ट क्लाइव्हच्या ब्रिटिश ईस्ट इंडिया कंपनीच्या सैन्यात व बंगालचा नवाब सिराज उद दौला यांच्या सैन्यात लढाई झाली. यात विजय मिळविलेल्या ईस्ट इंडिया कंपनीने बंगालमध्ये सत्ता हस्तगत केली व येथून भारतातील ब्रिटिश राज्याची सुरुवात झाली.

वर्ग:पश्चिम बंगालमधील शहरे
युकॉन

**युकॉन** हा कॅनडाचा वायव्येकडील एक केंद्रशासित प्रदेश आहे. 

वर्ग:कॅनडाचे प्रांत व प्रदेश
वर्ग:युकॉन
क्योतो

**क्योतो** हे जपानमधील एक प्रमुख शहर आहे. अप्रतिम व अतुलनीय नैसर्गिक सौंदर्य लाभलेले हे शहर आशियातील एक प्रमुख पर्यटन स्थळ आहे. क्योतोत अनेक मंदिरं असल्यामुळे या शहराला मंदिराचे शहर असे सुद्धा म्हणतात. हे शहर जपानमधील आध्यात्मिक व सांस्कृतिक घडामोडींचे केंद्रस्थान आहे.

भारताचे विद्यमान प्रधानमंत्री नरेंद्र मोदी यांनी क्योतो पासून प्रभावीत वाराणसी या शहराला क्योतो सारखे बनविण्याची घोषणा केली आहे.

वर्ग:जपानमधील शहरे
*
वर्ग:क्योतो प्रांत
श्रीधर फडके

**श्रीधर फडके** (सप्टेंबर ९, १९५० - हयात) महाराष्ट्रातील, भारतातील श्रेष्ठ संगीतकार व गायक आहेत.
त्यांचा जन्म मुंबई येथे झाला.

## जीवन
श्रीधर फडके यांचा जन्म सप्टेंबर ९, १९५० रोजी मुंबई येथे झाला. ते विख्यात गायक व संगीतकार सुधीर फडके यांचे पुत्र आहेत.

## कारकीर्द
### संगीतकार
श्रीधर फडके यांनी अनेक चित्रपटांना संगीतबद्ध केले आहे. चित्रपट हे हिंदी भाषा भाषेतील आहेत. त्यापैकी काही गाजलेले चित्रपट पुढीलप्रमाणे

* लक्ष्मीची पाउले
* ह्रदयस्पर्शी
* घराबाहेर

श्रीधर फडके यांनी संगीतबद्ध केलेले भावगीत संग्रह पुढील प्रमाणे आहेत.

* ऋतू हिरवा
* ॐकार स्वरूपा
* अबोलीचे बोल
* हे गगना
* तेजोमय नाद्ब्रम्ह
* काही बोलायाचे आहे
* तल्लीन गोविंदे
* सूर वरद रामा
* फिटे अंधाराचे जाळे

गाणी

*	ऋतू हिरवा
*	फ़ुलले रे
*	जय शारदे वागीश्वरी
*	झिणीझिणी वाजे वीण
*	माझिया मना
* भोगले जे दुःख
* घन रानी
* सांज ये गोकुळी
* अबोलीचे बोल
*	दिवे देहात स्पर्शाचे
*	घर असावे घरासारखे
*	केशी तुझिया
*	मनी वसे
*	मना घडवी संस्कार
*	पहिल्याच सरीचा
*	वारा लबाड आहे
*	काही बोलायाचे आहे
*	नख लागल्याशिवाय
*	अवेळीच केव्हा दाटला अंधार
*	तुला पाहिले मी
*	झुळूक आणखी एक
*	एक वेस ओलांडली
*	दोन रात्रीतील आता
*	तू माझ्या आयुष्याची पहाट
*	तेजोमय नादब्रम्ह
*	मी एक तुला फ़ूल दिले
*	रोज तुझ्या डोळ्यात
*	तुला पाहिले मी
*	एका गोरज घडीला
*	कधी रिमझिम
*	मी राधिका
*	हे गगना
*	कलिका कशा गं बाई फ़ुलल्या
*	क्षितिजी आले भरते गं
*	जळण्याचे बळ तूच दिले रे
*	गो माझे बाय
*	होऊनी मी जवळ येते
*	माझी कहाणी
*	रंग किरमिजी
*	फ़िटे अंधाराचे जाळे
*	माझ्या मातीचे गायन
*	भरून भरून आभाळ आलंय
*	त्या कोवळ्या फ़ुलांचा
*	मन मनास उमगत नाही
* ॐकार स्वरूपा
*	जाणीव नेणीव भगवंती नाही
*	रुपे सुंदर सावळा गे माये
*	गुरू परमात्मा परमेशु
*	विठ्ठल आवडी प्रेमभावो
*	येथोनी आनंदु रे
*	माझ्या मना लागो छंद
*	देवाचिये द्वारी
*	तल्लीन गोविंदे
*	त्रिभंगी देहुडा
*	कोमल वाचा दे रे राम
*	धन्य पंढरी
*	आळवीन स्वरे
*	आम्हा नकळे
*	सुनीळ गगना
*	हेच मागणे
*	विठ्ठलनामाचा रे टाहो
*	रिमझिमल्या का धारा
*	सजणा पुन्हा स्मरशील ना
*       काही बोलायचे आहे

## पुरस्कार
* फिल्मफेर मराठी सर्वोत्कृष्ट संगीत दिग्दर्शक पुरस्कार (१९९४) वारसा लक्ष्मीचा या चित्रपटासाठी.
* फिल्मफेर मराठी सर्वोत्कृष्ट संगीत दिग्दर्शक पुरस्कार (१९९६) पुत्रवती या चित्रपटासाठी.
* फिल्मफेर मराठी सर्वोत्कृष्ट संगीत दिग्दर्शक पुरस्कार (२०००) लेकरू या चित्रपटासाठी.
* 'वसुंधरा पंडित पुरस्कार' (२००८)
* 'गजानन वाटवे पुरस्कार' (१२-६-२०१७)

## संदर्भ
## बाह्य दुवे 
* 'आठवणीतली-गाणी.कॉम' या संकेतस्थळावर श्रीधर फडके यांनी संगीत दिलेली गाणी
* 'आठवणीतली-गाणी.कॉम' या संकेतस्थळावर श्रीधर फडके यांनी गायलेली गाणी

फडके,श्रीधर
फडके,श्रीधर
फडके,श्रीधर
फडके,श्रीधर
वर्ग:मराठी पार्श्वगायक
वर्ग:इ.स. १९५० मधील जन्म
बाळ गंगाधर खेर

**बाळासाहेब गंगाधर खेर** (ऑगस्ट २४, इ.स. १८८८ - मार्च ८, इ.स. १९५७) हे स्वतंत्र भारतातील मुंबई राज्याचे पहिले मुख्यमंत्री होते.

## जीवन
बाळासाहेब खेरांचा जन्म ऑगस्ट २४, इ.स. १८८८ साली रत्‍नागिरी येथील मध्यमवर्गीय कुटुंबात झाला. त्यांचे सुरुवातीचे बालपण कुंदगोळ (त्या काळातील जमखंडी) येथे गेले. नंतर शाळेत असतानाच भारतीय स्वातंत्र्य चळवळीशी त्यांचा संबंध आला आणि मग गोपाळ कृष्ण गोखले यांच्या आज्ञेवरून त्यांनी आपले शिक्षण न्यू इंग्लिश स्कूल येथे पूर्ण केले. विल्सन कॉलेज, मुंबई येथून १९०८ साली त्यांनी बी.ए.ची पदवी मिळवली. तेव्हा त्यांना संस्कृतामध्ये प्रथम आल्याबद्दल 'भाऊ दाजी लाड पुरस्कार' मिळाला.  पुढे कायद्याचे शिक्षण घेऊन ते वकील झाले.

मुंबईतूनच १९२२ साली त्यांच्या राजकीय कारकिर्दीला सुरुवात झाली. त्यांची हुशारी, वक्तव्य आणि विचार यांच्या जोरावर पदार्पणातच त्यांना स्वराज्य पक्षाचे सचिवपद बहाल करण्यात आले. असहकार चळवळीच्या वेळी १९३० आणि १९३२ साली त्यांनी पहिल्यांदा आठ महिने आणि त्यानंतर दोन वर्षे कारावास भोगला.

ब्रिटिशांनी १९३५ साली कायद्यात काही सुधारणा केल्या आणि त्यानुसार प्रांतांना काही अंशी स्वायत्तता बहाल करण्यात आली. मुंबई प्रांताचे विभाजन होऊन सिंध प्रांत वेगळा करण्यात आला. नव्या मुंबई प्रांतात निवडणुका झाल्या आणि त्यात काँग्रेस पक्षाला घवघवीत यश प्राप्त झाले. बाळासाहेब खेर हे मुंबई प्रांताचे पहिले मुख्यमंत्री (काही ठिकाणी पंतप्रधान असाही उल्लेख आढळतो) झाले. सुमारे दोन वर्षे मुख्यमंत्रिपद भूषविल्यानंतर सन १९४० नंतर परत एकदा ते भातीय स्वातंत्र्य चळवळीत सक्रिय सहभागी झाले.

स्वातंत्र्यानंतर मुंबई प्रांताचे पहिले मुख्यमंत्री होण्याचा मान त्यांना मिळाला आणि नंतर १९५२ सालापर्यंत ते मुंबई प्रांताचे मुख्यमंत्री राहिले. याच काळात ते शिक्षणमंत्रीही होते. त्यांनी शिक्षणमंत्री म्हणून घेतलेले अनेक निर्णय (उदा० शालेय वर्ष जून ते मे ऐवजी एप्रिल ते मार्च करणे, शाळेत पाचवीपासून इंग्रजी न शिकवता ते आठवीपासून शिकवणे, वगैरे) त्यांना एकतर मागे घ्यावे लागले किंवा पुढच्या मुख्यमंत्र्यांपैकी एकाने ते रद्द केले.

बाळासाहेबांना त्यांच्या साध्या आणि विनयशील स्वभावामुळे सज्जन म्हणले जात असे. त्यांच्या सज्जनपणामुळे त्यांनी महात्मा गांधींसहित काँग्रेसच्या अनेक नेत्यांची मने जिंकली होती. ते अतिशय उत्तम वक्ते होते. त्यांच्या भाषणात खुसखुशीतपणा असायचा. एरवी बोलतानाही ते मिस्कील टीका-टिप्पणी करण्यात प्रसिद्ध होते.

१९५४ साली पहिल्यांदा नागरी पुरस्कारांची घोषणा करण्यात आली. त्यात बाळासाहेबांना पद्मविभूषण पुरस्काराने सन्मानित करण्यात आले.

त्यांच्या शेवटच्या काळात ते पुण्यात स्थायिक झाले होते. तेथेच ८ मार्च १९५७ रोजी त्यांना हृदयविकाराचा तीव्र झटका आला आणि त्यांची प्राणज्योत मावळली.

## पुरस्कार
* पद्मविभूषण पुरस्कार - भारत सरकार (इ.स. १९५४)

वर्ग:इ.स. १८८८ मधील जन्म
वर्ग:इ.स. १९५७ मधील मृत्यू
वर्ग:पद्मविभूषण पुरस्कारविजेते
वर्ग:महाराष्ट्रामधील राजकारणी
वर्ग:लाल दुवे असणारे लेख
वर्ग:भारतीय संविधान सभेचे सदस्य
वर्ग:महाराष्ट्राचे मुख्यमंत्री
फुकुओका

**फुकुओका** (जपानी: *福岡市*) ही जपान देशाच्या फुकुओका प्रांताची राजधानी व क्युशू बेटावरील सर्वात मोठे शहर आहे. सुमारे २५ लाख महानगरी लोकसंख्या असलेले फुकुओका शहर जपानमधील एक महत्त्वाचे औद्योगिक केंद्र आहे. २०१० मधील एका परिक्षणानुसार फुकुओका हे जगातील १४वे सर्वोत्तम निवासयोग्य शहर मानले गेले आहे.

जपानमधील शिनकान्सेन द्रुतगती रेल्वेमार्गावरील फुकुओका हे एक महत्त्वाचे स्थानक आहे. येथे ओसाकाकडे धावणारा सॅन्यो शिनकान्सेन तसेच कागोशिमाकडे धावणारा क्युशू शिनकान्सेन हे दोन प्रमुख मार्ग जुळतात. येथील फुकुओका विमानतळ क्युशू बेटावरील सर्वात वर्दळीचा विमानतळ आहे.

## बाह्य दुवे 
* अधिकृत संकेतस्थळ
* पर्यटन माहिती
* 

वर्ग:जपानमधील शहरे
*
वर्ग:फुकुओका प्रांत
स्पेस शटल चॅलेंजर

**स्पेस शटल चॅलेंजर** हे अमेरिकेचे अंतराळयान होते. हे यान पृथ्वीवर परत आणता येणारे होते. हे यान दुसऱ्या पिढीतले मानले जाते. चॅलेंजर ने ९ अंतराळ मोहीमा यशस्वीपणे पार पाडल्या. परंतु इ.स. १९८६ साली २८ जानेवारी रोजी एका अंतराळ मोहिमेत उड्डाणापासून ७३ सेकंदात यानाच्या अग्निबाणाचा स्फोट झाला. यात ६ अंतराळयात्री आणि एका शिक्षिकेचाही मृत्यू झाला.
300px|right|thumb|स्पेस शटल चॅलेंजर २८ जानेवारी १९८६ला उड्डाणादरम्यान उध्वस्त

## रचना 
## तांत्रिक माहिती
## अधिक माहिती 
## संदर्भ व नोंदी
## बाह्य दुवे 
http://www.misalpav.com/node/16525(https://mr.wikipedia.org/wiki/%E0%A4%B8%E0%A5%8D%E0%A4%AA%E0%A5%87%E0%A4%B8_%E0%A4%B6%E0%A4%9F%E0%A4%B2_%E0%A4%9A%E0%A5%85%E0%A4%B2%E0%A5%87%E0%A4%82%E0%A4%9C%E0%A4%B0)

वर्ग:तंत्रज्ञान
वर्ग:अंतराळ विज्ञान
वर्ग:अंतराळयाने
वर्ग:दुर्घटनाग्रस्त अवकाशयाने
वर्ग:स्पेस शटल
सैतामा प्रांत

**सैतामा** () हा जपान देशाचा एक प्रांत आहे. हा प्रांत होन्शू बेटाच्या मध्य भागात कांतो प्रदेशामध्ये वसला असून तो तोक्यो महानगराचा एक भाग आहे. ह्या प्रांतामधील बव्हंशी शहरे तोक्योची उपनगरे आहेत. सैतामा प्रांत तोक्यो महानगराच्या इतर भागांशी अनेक रेल्वेमार्ग व दृतगती महामार्गांच्या जाळ्याने जोडला गेला आहे.

सैतामा ह्याच नावाचे शहर ह्या प्रांताची राजधानी आहे.

## सैतामा मधील शहरे 
*चिचिबु

## बाह्य दुवे 
*संकेतस्थळ 

वर्ग:जपानचे प्रांत
वर्ग:सैतामा प्रांत
२००९ ऑस्ट्रेलियन ओपन - मिश्र दुहेरी

**२००९ ऑस्ट्रेलियन ओपन - मिश्र दुहेरी स्पर्धा** २००९ ऑस्ट्रेलियन ओपन स्पर्धेंतर्गत असलेली उपस्पर्धा होती. यात भारताच्या सानिया मिर्झा आणि महेश भूपती यांनी विजेतेपद मिळवले

वर्ग:२००९ ऑस्ट्रेलियन ओपन
नाहा

**नाहा** ही जपानच्या ओकिनावा विभागाची राजधानी आहे. १ जून, २०१९ रोजी येथील लोकसंख्या अंदाजे ३,१७,४०५ इतकी होती.

वर्ग:जपानमधील शहरे
वर्ग:ओकिनावा प्रांत
सैतामा

**सैतामा** () हे जपानच्या होन्शू बेटावर वसलेले शहर आहे. हे शहर जपानच्या सैतामा प्रांताची राजधानी आहे. तोक्यो महानगराचा भाग असलेल्या सैतामाची लोकसंख्या २०१४ साली १३ लाख इतकी होती.

सैतामामधील सैतामा स्टेडियम २००२ हे  फुटबॉल संघाचे प्रमुख मैदान असून येथे २००२ फिफा विश्वचषकामधील काही सामने खेळवले गेले होते.

## हे सुद्धा पहा
*जपानमधील शहरांची यादी

## बाह्य दुवे
* अधिकृत संकेतस्थळ
*

वर्ग:जपानमधील शहरे
वर्ग:सैतामा
वर्ग:सैतामा प्रांत
नथाली डेशी

**नथाली डेशी** (;  २१ फेब्रुवारी १९७९) ही एक निवृत्त फ्रेंच टेनिसपटू आहे. डेशीने व्हेरा झ्वोनारेवासोबत २००६ यू.एस. ओपनमधील महिला दुहेरी, दिनारा साफिनासोबत २००७ यू.एस. ओपनमधील महिला दुहेरी तसेच अँडी रामसोबत २००७ फ्रेंच ओपनमधील मिश्र दुहेरी ही तीन ग्रँड स्लॅम अजिंक्यपदे मिळवली आहेत.

## बाह्य दुवे
*

वर्ग:महिला टेनिस खेळाडू
वर्ग:फ्रान्सच्या महिला टेनिस खेळाडू
वर्ग:स्त्री चरित्रलेख
लक बाय चान्स

**लक बाय चान्स** हा २००९ साली प्रदर्शित झालेला बॉलीवूड चित्रपट आहे.

## बाह्य दुवे
*अधिकृत संकेतस्थळ 
* 

वर्ग:झोया अख्तर दिग्दर्शित चित्रपट
कावासाकी

**कावासाकी** () हे जपानच्या कनागावा प्रांतामधील एक शहर आहे. हे शहर जपानच्या होन्शू बेटावर प्रशांत महासागराच्या किनाऱ्यावर वसले असून ते तोक्यो महानगराचा भाग आहे. २०१२ साली १४.३७ लाख लोकसंख्या असलेले कावासाकी हे जपानमधील नवव्या क्रमांकाचे सर्वाधिक लोकसंख्येचे शहर आहे

## जुळी शहरे
*  रियेका
*  बॉल्टिमोर
*  षन्यांग
*  वूलॉंगॉंग
*  शेफील्ड
*  जाल्त्सबुर्ग
*  ल्युबेक
*  बुचॉन

## बाह्य दुवे
* अधिकृत संकेतस्थळ 
*

वर्ग:जपानमधील शहरे
हृतिक रोशन

**हृतिक रोशन** ( १० जानेवारी १९७४) हा भारतामधील एक आघाडीचा सिने-अभिनेता आहे. बॉलिवुड कलाकार राकेश रोशन यांचा मुलगा असलेल्या हृतिकने २००० सालच्या कहो ना... प्यार है ह्या चित्रपटामधून आपल्या अभिनय कारकिर्दीची सुरुवात केली. तेव्हापासून त्याने अनेक यशस्वी हिंदी चित्रपटांमध्ये कामे केली आहेत व त्याला सहा फिल्मफेअर पुरस्कारांसह अनेक पुरस्कार मिळाले आहेत.

## चित्रपट कारकीर्द
Love you Hrithik Roshan

## बाह्य दुवे
*
* गुजारिश आणि जागतिक चित्रपट केदार लेले (लंडन) maharashtratimes.indiatimes.com

वर्ग:हिंदी चित्रपट अभिनेते
कर्स्टन फ्लिप्केन्स

**कर्स्टन फ्लिप्केन्स** (;  १० जानेवारी १९८६) ही एक व्यावसायिक बेल्जियन टेनिसपटू आहे.

## बाह्य दुवे 
* अधिकृत संकेतस्थळ 
* 

वर्ग:महिला टेनिस खेळाडू
वर्ग:बेल्जियमच्या महिला टेनिस खेळाडू
वर्ग:स्त्री चरित्रलेख
इव्हॉन म्यूसबर्गर

**इव्हॉन म्यूसबर्गर** (ऑक्टोबर ३, इ.स. १९८३:डॉर्नबर्न, ऑस्ट्रिया - ) ही ऑस्ट्रियाची टेनिस खेळाडू आहे.

वर्ग:महिला टेनिस खेळाडू
वर्ग:ऑस्ट्रियाचे टेनिस खेळाडू
वर्ग:इ.स. १९८३ मधील जन्म
वर्ग:लाल दुवे असणारे लेख
वर्ग:स्त्री चरित्रलेख
रॉसाना दि लॉस रियोस

वर्ग:महिला टेनिस खेळाडू
वर्ग:पेराग्वेच्या महिला टेनिस खेळाडू
वर्ग:स्त्री चरित्रलेख
वर्ग:इ.स. १९७५ मधील जन्म
व्हिक्टोरिया कुतुझोव्हा

कुतुझोव्हा, व्हिक्टोरिया
वर्ग:महिला टेनिस खेळाडू
वर्ग:स्त्री चरित्रलेख
वर्ग:इ.स. १९८८ मधील जन्म
निगाता प्रांत

**नीगाता** (जपानी: 新潟県) हा जपान देशाच्या चुबू प्रदेशामधील एक प्रांत आहे. हा प्रांत होन्शू बेटावर जपानच्या समुद्राच्या किनाऱ्यावर वसला आहे. नीगाता ह्याच नावाचे शहर ह्या प्रांताची राजधानी आहे.

## बाह्य दुवे 
*अधिकृत संकेतस्थळ  
*

वर्ग:जपानचे प्रांत
*
कॅरोलिना स्प्रेम

thumb|right|कॅरोलिना स्प्रेम
**कॅरोलिना स्प्रेम** (क्रोएशियन: Karolina Šprem; २५ ऑक्टोबर, १९८४:व्हाराझ्दिन, क्रोएशिया - ) ही एक व्यावसायिक क्रोएशियन टेनिसपटू आहे.

## बाह्य दुवे
* Ajmo K-Lina  - अधिकृत संकेतस्थळ
* 

वर्ग:महिला टेनिस खेळाडू
वर्ग:क्रोएशियाच्या महिला टेनिस खेळाडू
वर्ग:इ.स. १९८४ मधील जन्म
वर्ग:स्त्री चरित्रलेख
मेलनी साउथ

वर्ग:महिला टेनिस खेळाडू
वर्ग:युनायटेड किंग्डमच्या महिला टेनिस खेळाडू
वर्ग:इ.स. १९८६ मधील जन्म
वर्ग:स्त्री चरित्रलेख
गलिना वोस्कोबोएव्हा

thumb|गलिना वोस्कोबोएव्हा
**गलिना वोस्कोबोएव्हा** (; १८ डिसेंबर, इ.स. १९८४, मॉस्को, सोव्हिएत रशिया - ) ही एक रशियन वंशाची कझाक महिला टेनिस खेळाडू आहे.  २००२ सालापासून व्यावसायिक टेनिस खेळत असणारी वोस्कोबोएव्हा सध्या महिला एकेरी क्रमवारीत ४६व्या स्थानावर आहे.

## बाह्य दुवे
वर्ग:महिला टेनिस खेळाडू
वर्ग:कझाकस्तानच्या महिला टेनिस खेळाडू
वर्ग:इ.स. १९८४ मधील जन्म
वर्ग:स्त्री चरित्रलेख
कानागावा प्रांत

**कानागावा** () हा जपान देशाचा एक प्रांत आहे. हा प्रांत होन्शू बेटाच्या मध्य भागातील कांतो प्रदेशामध्ये असून तो तोक्यो महानगराचा एक भाग आहे.

योकोहामा हे जपानमधील दुसऱ्या क्रमांकाचे मोठे शहर कानागावा प्रांताची राजधानी आहे.

कानागावामध्ये कोमोडोर मॅथ्यू पेरी हा सन १८५३-५४ मध्ये आला होता. त्यावेळी त्याने अमेेरिकन सरकारतर्फे जपानशी तहाची बोलणी करून जपानी बंदरांमध्ये अमेरिकन व्यापारी जहाजांना ये-जा करण्याची मुभा मिळवली. या तहाला कानागावाचा तह म्हणतात.

## बाह्य दुवे 
*अधिकृत संकेतस्थळ  

वर्ग:जपानचे प्रांत
*
टायबी

**टायबी** (इंग्रजी : Tybee Island, Georgia, USA) हे अमेरिकेच्या जॉर्जीया राज्यातील एक बेट आहे. यास टायबी आयलंड असेही म्हणतात व येथेच टायबी आयलंड शहरही आहे.

## प्रसिद्धी
अमेरिकेच्या हवाईदलाने इ.स. १९५८ मध्ये येथेच आपला एक हायड्रोजन बॉंब हरवला आहे. हवाईदलाची कवायत करीत असतांना दोन विमानांची हवेत टक्कर झाली. त्यातील एक विमान हा बॉंब घेऊन चालले होते. वजन कमी करण्यासाठी हा बॉंब येथील समुद्रात टाकण्यात आला. व विमान आपत्कालिन परिस्थितीत उतरवण्यात आले. 
नंतर अनेक महिने शोध घेऊनही हा बॉंब कधीच सापडू शकला नाही. परंतु या घटनेमुळे हे शहर व भूभाग मात्र कायम चर्चेत राहिले आहे.
अमेरिकेने आजवर अजून एकूण १० अणुबॉंब हरवले आहेत असे कबुल केले आहे.
## चित्र प्रदर्शन

Image:Tybee-island-sunrise-ga1.jpg|Sunrise from the Tybee Pier
Image:Tybee-island-north-beach-ga1.jpg|Fort Screven and the North Beach, viewed from the Tybee Lighthouse
Image:Tybee-island-pier-ga1.jpg|Tybee Pier and Pavilion
Image:Tybee-tybrisa-street-ga1.jpg|Tybrisa Street
Image:Tybee-island-south-lowtide-ga1.jpg|The south tip of Tybee Island at low tide
Image:Tybee-island-lazaretto-ga1.jpg|Lazaretto Marsh, off the western shore of Tybee Island

## बाह्य दुवे
* City of Tybee Island website
* TybeeVisit.com, official site of Tybee Island Tourism Council
* Tybee Island Online
* Tybee Real Estate , Tybee's only real estate magazine
* Tybee Entertainment news magazine
* Tybee Island newspaper 
* Tybee Island Light Station
* Tybee Island Marine Science Center
* Friends of the Tybee Theater 
* Tybee Museum 
* Tybee Island  Entry in New Georgia Encyclopedia

* Georgia's Coast in photographs and more 

*http://www.mybeachhouseontybee.com

## हे सुद्धा पहा
*अमेरिकेचे हरवलेले बॉंब

वर्ग:भूगोल
वर्ग:अमेरिका
मथुरा दूध

**मथुरा दूध** ही पारगाव पेठ, पुणे येथील २,००,००० लिटर क्षमता असलेली दूध भुकटी, लोणी, दही, पनीर उत्पादित करणारी संस्था आहे.

वर्ग:पुणे
स्टेफानी दुब्वा

**स्टेफानी दुब्वा** (ऑक्टोबर ३१, इ.स. १९८६ - ) ही कॅनडाची टेनिस खेळाडू आहे.

{{DEFAULTSORT:दुब्वा, स्टेफानी]))
[[वर्ग:महिला टेनिस खेळाडू]
वर्ग:कॅनडाच्या महिला टेनिस खेळाडू
वर्ग:इ.स. १९८६ मधील जन्म
वर्ग:स्त्री चरित्रलेख
लेना नदी

**लेना** (, साखा: Өлүөнэ) ही रशियाच्या सायबेरिया प्रदेशामधील तीन विशाल नद्यांपैकी एक नदी आहे (इतर दोन नद्या: ओब व येनिसे). लेना नदी बैकाल सरोवराच्या उत्तरेकडील बैकाल पर्वतरांगेत उगम पावते. तेथून ईशान्येकडे व उत्तरेकडे वाहत जाऊन ही नदी आर्क्टिक महासागराला मिळते. ४,४७२ किमी लांबी असलेली लेना ही जगातील नवव्या क्रमांकाच्या लांबीची नदी आहे.

साखा प्रजासत्ताकामधील याकुत्स्क हे लेनावरील सर्वात मोठे शहर आहे.

## बाह्य दुवे
*माहिती 

वर्ग:रशियामधील नद्या
ओब नदी

**ओब** () ही रशियाच्या सायबेरिया प्रदेशामधील तीन विशाल नद्यांपैकी एक नदी आहे (इतर दोन नद्या: लेना व येनिसे). रशियाच्या दक्षिण भागातील आल्ताय क्रायमधील बियिस्क शहराजवळ बिया व कातुन ह्या दोन नद्यांच्या संगमामधून ओबची सुरुवात होते. ह्या दोन्ही नद्या आल्ताय पर्वतरांगेमध्ये उगम पावतात. रशियाच्या उत्तर भागात ओबला इर्तिश ही दुसरी मोठी नदी मिळते. ओब व इर्तिश नद्यांची एकत्रित लांबी ५,४१० किमी इतकी आहे.

ओब नदी रशियाच्या आल्ताय क्राय, नोवोसिबिर्स्क ओब्लास्त, तोम्स्क ओब्लास्त, खान्ती-मान्सी स्वायत्त ऑक्रूग व यमेलो-नेनेत्स स्वायत्त ऑक्रूग ह्या राजकीय विभागांमधून वाहते व बर्नाउल, नोव्होसिबिर्स्क, खान्ती-मान्सीस्क ही मोठी शहरे ओबच्या काठावर वसली आहेत.

## बाह्य दुवे
*माहिती 

वर्ग:रशियामधील नद्या
पेत्रा चेत्कोव्स्का

**पेत्रा चेत्कोव्स्का** (; फेब्रुवारी ८, इ.स. १९८५ - ) ही एक चेक टेनिसपटू आहे.

## बाह्य दुवे 
वर्ग:महिला टेनिस खेळाडू
वर्ग:चेक प्रजासत्ताकच्या महिला टेनिस खेळाडू
वर्ग:इ.स. १९८५ मधील जन्म
वर्ग:स्त्री चरित्रलेख
कालापत्थर

**कालापत्थर** हे माउंट एव्हरेस्ट या सर्वोच्च शिखराच्या पायथ्याचे ठिकाण आहे. येथे नेपाळच्या बाजूने जाण्यारांसाठी आता जवळपास कायमस्वरुपी बेसकॅंप आहे. याची उंची ५,५४५-५,५५० मी (१८,१९२- १९२०९ फूट) इतकी मोजण्यात आलेली आहे. या ठिकाणाच्या पलिकडे जाण्यास फक्त एव्हरेस्ट वर चढाईसाठी नोंदवलेल्या गिर्यारोहकांनाच परवानगी आहे. महाराष्ट्रातून बरेचसे गिर्यारोहक या ठिकाणी भेट देतात. मराठीत या जागेचे नाव *काळापठार* असे रुढ झाले आहे. महाराष्ट्रातील अनेक गिर्यारोहक संस्था या ठिकाणी ट्रेकिंग आयोजित करतात. ट्रेकचे नाव एव्हरेस्ट बेस कॅंप असे आहे.

Gorak Shep-18-Kala Patthar-Rinder-2007-gje.jpg
Kala Patthar-06-Khumbu-Gletscher-2007-gje.jpg
Kala Patthar-36-Gipfel-Pumori-2007-gje.jpg
Kala Patthar-28-2007-gje.jpg
Kala Patthar-74-Gipfel-2007-gje.jpg
Kala Patthar-56-Gipfel-2007-gje.jpg

वर्ग:नेपाळ
टॉवर ब्रिज

300 px|उजवे|इवलेसे|टॉवर ब्रिजचे चित्र
**टॉवर ब्रिज** हा लंडन शहरातील थेम्स नदीवरील एक ऐतिहासिक व प्रसिद्ध पुल आहे. ह्या पुलाच्या बांधकामाला १८८६ साली सुरुवात झाली व ३० जून १८९४ रोजी पुलाचे उद्घाटन करण्यात आले.

## बाह्य दुवे 
* 

वर्ग:लंडनमधील इमारती व वास्तू
वर्ग:पूल
थेम्स नदी

**थेम्स** किंवा **टेम्स** ही दक्षिण इंग्लंडमधील एक प्रमुख नदी आहे. या नदीला *रिव्हर आयसिस* असेही नाव आहे.

ऑक्सफर्ड, रेडिंग व लंडन ह्या इंग्लंडमधील प्रमुख शहरांमधुन ही नदी वाहते.
center|600 px|thumb|लंडन शहरात थेम्स नदी

वर्ग:इंग्लंडमधील नद्या
वर्ग:लंडन
कर्मचारी (कथासंग्रह)

कर्मचारी हा वपुंच्या कथासंग्रहांपैकी एकया कथासंग्रहामधील कथा

# अनामिक
# पंतवैद्य
# जठार
# गोखले
# देवस्थळी
# जोशी
# खांबेटे
# श्रीधर
# सातवळेकर
# कल्पना
# कारखानीस
# वंदना सामंत 

वर्ग:व.पु. काळे यांचे साहित्य